cyanic-selkie/wikianc huggingface dataset:
Arabia Föna We'aso Islam
Fangowai
Na falukha ndra niha Arabia ba no to'ölö wa la'owai nawöra faoma  h ayyâka Allâh (eluahania ya i'orifi ndra'ugö Lowalangi) ma zui laŵa'ö  h ayyâka ba la faogö wanötöi döi lowalangi nifosumangera. So göi wangowai ni'oguna'ö molo'ö ginötö ba zi ma'ökhö.
Lalau göi fara'u tanga faoma tanga kambera, heŵa'ae itaria la'oguna'ö dombua manö danga. Na ara awena falukha ira ma na awena tohare moroi ba nahia saröu ba latalagui nawöra si tobali tandra wa'omuso dödöra.
Nukha
Fabö'ö-bö'ö nukha ni'oguna'ö niha Arabia me luo da'ö, molo'ö somasi zamösana ma zui molo'ö niha sato ma zui nahia toröi ira. To'ölö wa la'oguna'ö nukha ni'öli moroi ba mbanua bö'ö. Ya'ira satua-tua ma zui sama'ele'ö ba la'owaru nukha si lö ngawalö motif, ba to'ölö wa niha si so fa'atua-tua mangowaru uli gurifö.
So göi nukha khö ndra alawe. Ba mbanua Hijaz so nifotöi al-musâtiq, ya'ia da'ö baru sebua sanau ta'io moroi ba guli gurifö.
So dombua ngawalö nukha, so nitaba ba so göi zi lö mutaba. Nukha nitaba ya'ia zimane baru kameza, baru sebua ba saraeŵa. Nukha si lö mutaba ya'ia zimane lembe, falika, ba tanö bö'önia.
Balu högö moroi ba nukha ma kofia
Simanö göi mbalu högö ni'oguna'ö niha Arabia no oi fabö'ö-bö'ö molo'ö mbanua heza moroi ira. Molo'ö si to'ölö khöra, abölö molakhömi niha na i'oguna'ö mbalu högö. Na samösa niha tobali satua mbanua ba la'amualagö khönia mbalu högö soyo. So sambua wehede, "So öfa ngawalö zamabö'öni niha Arabia moroi ba soi bö'ö: balu högö si no tobali takulania, baluse si no tobali solumö'ö ya'ia, perisai adalah pertahanannya, gari si no tobali öli khönia ba ngawua wehede si no tobali sanolo khönia." Nukha mbalu högö ndra salaŵa no moroi ba nukha si sökhi. Na niha sato awö ndra niha si numana la'oguna'ö mbalu högö moroi ba nukha si fagölö manö. Börö me balu högö andrö no tobali tandra mbosi ba tandra wa'amokhö zangoguna'ö ya'ia, andrö wa la'aekhugö walelesa ba mbalu högö zangoguna'ö ya'ia na la'oroma'ö wönu dödöra niha bö'ö.
Badagahe
Niha so'okhöta moroi ba Mekkah ba moroi ba Yatsrib la'oguna'ö zandrala si baga-baga ni'öli moroi ba mbanua bö'ö. Merek zandrala sabölö lagohi niha ya'ia da'ö Hadhramaut. So göi khöra mbadagahe, ba hiza abölö alaŵa mbosi zandrala moroi ba mbosi mbadagahe.
Sandrala ba badagahe lafazökhi moroi ba guli gurifö si no te'alösö'ö, ba so göi nifazökhi moroi ba guli zawi. La'oguna'ö göi zandrala bakha ba gamaedola.
Kecamatan Gunungsitoli Barat
Kecamatan Gunungsitoli Barat ya'ia da'ö no sambua kecamatan ba Kota Gunungsitoli, Provinsi Sumatra Utara. Kodenia ba wamatörö Indonesia 12.78.06. So khönia 9 desa.
Sisobambowo, Lahömi
Sisobambowo no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2010.
Portugal
Sowanua khönia lafotöi niha Portugis ba li ni'oguna'öra Li Portugis. Baero da'ö latötöi göi negara andre ba li Latin Lusitania. Börö da'ö negara tanö bö'ö sangoguna'ö li Portugis tobali li resmi lafotöi negara lusophone, simane negara Angola, Brasil, Mozambik, btn. Töra 250 juta niha ba gulidanö sangoguna'ö li Portugis.
He Spanyol ba he Portugis no so ira ba mbalö danö si tedou moroi ba danö Eropa. Tanö si tedou andre lafotöi Iberia. Andrö itaria latötöi danö, niha, gama-gama btn. soroi ba Portugal faoma Spanyol tanö Iberia, niha Iberia, hada Iberia, btn.
Portugal no tefaböbö ba negara si no tedou fa'auri ba gulidanö ba no göi tobali ia ndroto-ndroto Uni Eropa me 1986.
Ba ginötö ngaotu ndröfi si 15 ba 16, Portugal no negara fondrege si föföna sibai mamalua eksplorasi nasi sebua, irege larugi Afrika, Asia ba Amerika Selatan ba lafasindro wamatörö global si föföna sibai. Andrö wa ba ginötö da'ö tobali Portugal negara sofa'abölö ba gölana ekonomi, politik ba militer.
Hiligara
Hiligara no sambua mbanua ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2011. Banua da'a tohare ia yaŵa ba dete hili, lö alaŵa sibai. Te so mato 1.000 mete yaŵa ba dete nasi. Böwö ma hada ni'oguna'ö ba Hiligara andre ba hada Öri Laraga.
Dusun ba Hiligara
So tölu dusun si so bakha ba desa Hiligara, ya'ia da'ö Hilimböwö Badalu (mafi Dusun I), Hiligara (mafi Dusun II) ba Sarambia (mafi Dusun III). Ero sambua dusun so samösa zondrönia'ö nifotöi Kepala Dusun.
Dusun 1
Arakhagö fefu niha ba dusun 1 desa Hiligara sohalöŵö ba danö simane sangai gitö. So ösa zi tobali sangai halöŵö ba wamareta ma zui tobali tuka, bahiza lö ato sibai. Ia da'a ba dusun 1 so 13 omo. Ba ato göi ndraono matua sibohou ebua, no lafili möi mangarato. Ba ginötö iada'a ba so zangalui soguna ya'ia da'ö mogao kara, sambau lala wangalui me no sa'ae irugi manö moto. Töi mbanua ba dusun 1 andre, ya'ia Hilimböwö Badalu. Ba zi sara ewali ba mbanua andre, fefu arakhagö sifatalifusö, oi so gamakhaita.
Ba dusun andre göi so lulu nidanö Nazura ba Osala. Luaha Nidanö Nazura andre aekhu sitou ba Nidanö Miga, i'ötö lala ba Zahöndrö ahatö dandra kilo si-9. Simanö göi nidanö Gosala, luahania aekhu ba Nidanö Miga, i'ötö lala ba mbanua Hilimböwö Osala. Ahatö ba da'ö so nifotöi Omo Nama Uco, soroi ba dusun 1 ba no göi irai tobali ia kepala desa, fatua lö awu'a isaŵa zinga lala ba Hilimböwö Osala.
Teh Obeng
Naso zimöi manörö ba mbanua ba Kota Batam, Kepulauan Riau ma sangawuli moroi ba Singapura ba molombase ba Batam, so maifu zi fabö'ö moroi ba danö bö'ö ba mbanua da'a, ya'ia da'ö wanötöi idanö tesi samake gulo faoma esi. Na ba Jakarta lamane Teh Manis. Hiza idanö tesi so dombua, idanö tesi samake esi ba idanö tesi saukhu. Na samake esi latötöi Teh Obeng, na saukhu lawa'ö Teh 'O.
Portugal
Oya nahia ba gölana nifotöi Indonesia ma'ökhö no so mböröta barö mbawa Portugis, irege dania la'alani ira niha Inggris ba Belanda. Irugi merdeka Indonesia ha Timor Timur zi toröi barö wamatörö Portugis irege 1975 me lafa'olo Fretelin wa no merdeka Timor Timur. Bahiza 9 waŵa aefa da'ö i'alaini Timor Timur Indonesia ba ibali'ö ia tobali gölana Indonesia, irege merdeka zui Timor Timur me 2002.
Hiligara
Dusun 2
Fangalui fa'auri zowanua ba dusun 2 no ma'ifu to'ese moroi ba dusun 1. Baero zohalöŵö ba danö, ato ira göi zi no tobali fagaŵe. Tenga ha da'ö, so ösa zanunö sinunö Li Niha, no oi la'ila niha si so ba Danö Niha. Ba Dusun 2 andre, töi mbanuania Hiligara, bada'ö so mbanua sebua, si fatu'a si sa ba Hiliwa'ele sofeta ba mbalö zoroso si'e. Iada'a no fatu'a lala sebua ofeta sitou ba Ndelafiga. Sikhala mbanuania, lö alaŵa sibai hili, ba zi sara ewali, alo'o sibai, ba dozi ewali niha ba mbanua da'a, no te'oli gara tou ba newali. Fefu niha mbanua ba dusun 2, lakhamö-khamö sitou gosali BNKP ba Gombölata Seminari, lö nasa sitefasindro gosali ba da'ö.
Teh Obeng
Tesi Samake Esi
Na larango niha samena möi ba danö Batam, ba hadia ziso badödöra na larongo tesi samake esi nitötöi Teh Obeng. Hadia ziso ba högöra famalökha ya'ia tenga sendro? Ma hadia? Tesi da'a sindruhunia lö sifabö'ö simane fangahaogö tesi ba mbanua bö'ö. Da'a zino la ohe ira talifusöda gehai si so ba Batam. Tesi da'a si'oföna töinia Teh Apeng. Börö wanötöi lela niha khöda Indonesia, irege ofeta ba wanötöi Teh Openg. Ara-ara aefa da'ö börö wa'asese wanötöi hurufo P tobali B, irege ofeta wanötöi ya'ia Teh Obeng.
Portugal
Budaya
Budaya Portugal no fahandrona ngawalö budaya si so ba zi fasui nasi Mediterania faoma budaya Eropa. Me 1956 tefasindro Yayasan Calouste Gulbenkian ba Lisbon, ibu kota Portugal, sangalui lala ba wamaliaro fefu ngawalö zi fakhai ba budaya Portugis. Halöŵö simane itugu tedou ba ndröfia 1990 faoma ba ndröfia 2000 me tebohouni oi ngawalö fasilitas budaya soguna ba zato. Andrö lö tokea niha wa ba Portugal so 17 mbolokha budaya nitema'ö bakha ba UNESCO World Heritage Sites, numero 9 fondrege oya ba danö Eropa ba numero 18 ba zi sagörö ulidanö.
Teh Obeng
Teh O
So nasa zifagölö ba mbanua Batam andre. Baero tesi samake esi so nasa tesi saukhu, latötöi ia Teh O. Tesi saukhu da'a simane ba mbanua tanöbö'ö misa, mamake tesi so bubuk ba so göi ni ungugö. No baga sibai wanötöi tesi da'a ba Batam.
Hiligara
Dusun 3
Simane ba dusun 2 tenga sa'ae ha sohalöŵö ba danö niha, bahiza ato zi no tobali fagaŵe ba sogale.
Hiligolu
So sambua nahia si so ba zuzu hili ba Hiligara andre ya'ia Hiligolu si so ba Dusun 1. Namöi niha Dusun 1 ba gosali ba BNKP Petrus Ombölata Seminari ma zui na möi ira ba harimbale ba Lölömboli (fatua lö si fatu'a lala nifalemba aspal) ba latörö niha Hiligolu andre. Hiligolu andre ba no irai tobali nahia wa'owulo ma nahia wangosara ndra salaŵa mbanua ba ira balugu ba ginötö Balugu Tumba'ana'a Harefa ba Nonozitoli ba Balugu Tumba'ana'a Zebua ba Nononamölö ba mböröta ndöfi 1600. Ba Hiligolu andre lalau mangosara ba wamasindro sambua Organisasi Kesatuan Perang nifotöi Öri Do me alua wasuwöta Niharaya (töi mafi si so ba mbolokha nidanö Idanoi) ba Nihayöu si so ba mbolokha Tuhemberua.
Si faola ba desa Hiligara
Ahatö ba Dusun I ma ba mbanua Hilimböwö Badalu, fahatö desa Madula, gametahö Hilimböwö Osala. Ba Dusun II faola khönia Hiliwa'ele si fao ba desa Hiligodu Ombölata, ba Dusun III faola ba desa Fadoro ba Ombölata Seminari.
Tandra Danö Hiligara ba Gambara Danö
Fetaro desa Hiligara ba gambara danö ya'ia da'ö: 1.214989 (Lintang), 97.618726 (Bujur).
Lala sebua
No tehaogö lala sebua sofeta ba Hiligara i'otarai ba Ndrekha banua si fetaro ba Gombölata Seminari, sofeta ba danö lafa dusun II Desa Hiligara. Lö sawai, moroi tou bangai lala, awena onderlagh, na sanörö Sarambia fetaro fatua lö larugi Wadoro, ba no baga ofeta miyomo ba Hiligara ba fatu'a, sisa ba Ndrelafiga (Delafiga) ba mbalö zoroso Nidanö Zi'e, desa Hiligodu-Ombölata, tola itörö moto sanörö Hiliwa'ele. Fetaro ba dusun I, ba mbanua Hilimböwö Badalu, ha'irugi mbalö nomo latalu'i lewatö na ta'otarai danö lafa. I'otarai mbalö nomo ofeta ba mbalö nomo sahatö ba Hilimböwö Osala Desa Madula, awena Onderlagh ba no labörötaigö lahaogö ba mbaŵa si Öfa döfi 2021. Ono mbanua ba Dusun I, la döna-döna zazi bapa Wali Kota Gunungsitoli. Me moguna sibai lala sebua andre ba wanolo ono mbanua ba wombambaya ngawalö halöŵö si ero ma'ökhö.
Lewatö Zato
Ba Dusun 1 so sambua lewatö zato nahiania ahatö ba mbolokha nifotöi tanö lafa. Na so zahuwa moroi ba Hilimböwö Badalu ba latanö (lako'o) ba lewatö andre. Na la'otarai moroi ba Dusun 1 numalö ba Danö Lafa ba fatua lö murugi lewatö ba ba da'ö so naha wogao-gao kara.
Ebolo Mbolokha Kabu
Banua Hiligara andre sindruhunia oya zitobali lala wondrou'ö ba wangeheta moroi ba wa'anumana nono mbanua. Sambua ua wa ebolo sibai bolokha mbenua sitobali nahia ba wananö sinumbua simane tanömö gö. Ero omo ba Hiligara a'oi so kabu hafea khöra. Ba hiza i, hafea sauri ba kabu-kabu tenga moroi ba danömö si baga, hafea sauri samösa moroi ba mbua hafea satoru moroi ba hafea satua. Börö da'ö, hafea sauri samösa, tenga nitanö, na ebua ba lö hadöi oya i'a'asogö gitö.
Kara
Töinia manö 'hiligara', hili soya kara. Me no ambö sa'ae gitö ba hafea, inönö me asese sibai moteu, ba ato niha mbanua ba Hiligara si so fangalui moroi ba wogai gitö ba lalau ira ba wogao kara. Ahatö lewatö zato fatua lö tarugi Danölafa na ta'otarai Dusu 1 ba so hili-hili soya kara. Ato niha mbanua moroi ba Dusu 1, me lö fangalui, lalau mogao kara. La'owuloi gara nikhaora ba lafa'anö sakubi-sakubi. Me no moguna sibai gara andre me oya wamokai lala ma mamatu'a lala misa ba ato zowöli.
Töi Zalaŵa
No sa'ae asese tefalali zi möi kepala desa ba Hiligara.
Telukdalam
Telukdalam no töi nahia ba Kabupaten Nias Selatan:
__DISAMBIG__
So wofo yaŵa mba'e
Fehede so wofo yaŵa mba'e, sambua famatörö li ba niha sasese mangoroma'ö wa'atohudenia simane fa'onekhenia, fa'atuatuania, fa'abölönia, fa'asokhönia ba gotalua niha sato. Börö da'ö, andrö wa lamane niha, böi tema o sipade he, börö so wofo yaŵa mba'e. Eluahania, ba wa'auri böi tema foroma'ö sibai hewisa wa'apade, fa'onekhe, fa'asiga, fa'akayo, fa'abölö ba tanö bö'önia si tola nasa so baniha bö'ö. Na so khöda sambua moroi banidunö-dunö da'ö, ha tobali ia moguna ba niha sato. Böi bali'ö fayaŵasa, böi möi famözi-mözi niha ba wehede, yamendrua na möi fangailasi niha, da'a zilö fao dödö niha sato, andrö wa aekhulania dania tola fatötöi. Na so zonekhe ba gotalua niha sowulo, ha ihaogö manö böi möi fangailasinia, börö tola manö onekhe ba zisambua lala, ba lö ta'ila hewisa ba lala tanö bö'ö. Sibagania, so baniha wangera-ngera wa so wofo yaŵa mba'e, he no maulu wa'abölö zisamösa niha, ba sonasa zabölö moroi khönia, he tenga bada'a so'ia tola manö ba zifasui ya'ita.
Ba danö niha, oi la'ila fefu niha wehede da'a. Naso ba gotalua zombaso, imane, hadia zura da'a, da'ö dandrania wa iraono nasa ia, lö fakhamö irongo wehede simane da'a. Ba gangowuloa, gofu hezoso misa, ba ira satua asese labe'e mene-mene ba lafake wehede da'a, ena'ö fefu ndraono sibohou ebua, lö manendre ira ba wamalua fefu ni orudugö söndra. Ösi wehede da'a yaŵa ya'ia bawanguma'ö ba niha, wa sifaoma fabe'e ba li. Lö si ya'ia sibai, oi so wa'amo'amböta zambua zamösana. Ba hiza börö wahasara dödö tola orudu zöndra ba möi fa'abölö ba wa'owulo ba zisambua angowuloa.
Kiasa
Fehede nisura da'a yaŵa tenga fohasa, hiza i sambua kiasa, ba wame'e gambara ba niha sifahuhuo ma si gamaretefö wa böi hulö ö fagölösi manö fefu niha, börö tawai ha ya'ita zangila sindruhunia ato niha tanö bö'ö göi zangila ni'ilada da'ö. Ono mbanua ba danö niha, no to'ölö ba wolau amaedola ma ba li salio lamane kiasa, me da'ö lala ena'ö lö tetutu dödö niha samandrongo ngawua wehede zisamösa niha. Kiasa aröu fabö'ö moroi ba wohasa. Na fohasa, ya'ia da'ö fa asiliyaŵa, da'a langu wa'auri ba nituwuni niha. Solau fohasa ya'ira silö mangila wa so wofo yaŵa mba'e.
Hana wa ba'e
Ba'e sambua auriföa si so ba ndru'u sino la'ila niha salio manga'i önia na inötö ilau manga. Ba ginötö i'ila so gö bada'ö, simane gae, iwalinga ha ya'ia ziso ba naha fondrege zalaŵa, irege olifu ia wa oya danö bö'ö zalaŵa moroi khönia. Ba ginötö i'a gae yaŵa ba hogu gae, lö idöna-döna tohare wofo so'afi, sohombo ba ladou gae si so fönania, andrö wa lö manö irasoi ba'e wa no ahori gönia gae ladodou wofo irege okolingö ba wangera-ngerania me iwai ha ya'ia ziso ba naha fondrege zalaŵa. Sambua famahaö sebua ba niha ba guli danö ena'ö sifaoma fa be ba li, irege lö fatötöisa ba gotalua wahuwusa, fatalifusöta, angowuloa, ba naha wahasara dödö tanö bö'ö.
Mangelama
Nifalua zangila waso wofo yaŵa mba'e, ya'ia da'ö so khönia wangelama. Fangelama sambua lala wa'auri sisökhi irege lö fa'asala he ba wehede, he ba gamuata. Na ba'e i'ila waso wofo yaŵania, ba izago ia, mangelama ia, irege lö ahöwö ia önia gae soso ba hogu gae. Ba hiza börö me ambö i'ila andrödania falukha ia waniasa börö me tohare wofo sedöna mamadöni önia. Na irasoi wa da'ö sambua fetaro wa ya'ia ha sanema fa'omasi zokhö gae, lö ibe'e badödönia waya'osa, ibe'e ba niha tanö bö'ö ngawalö hadia ia zitola, me fefu oi so lala nia. Mangelama möi fanga'azökhi niha irege irasoi wa tenga ha ya'ia zitola, niha bö'ö göi tola lafalua zimane nifaluania.
lela ba nifö
Fangelama ba danö niha, no sambua lala wa'auri dozi niha. Mangelama sambua lala ba wondrorogö boto, wo ndrorogö ngambatö, wo ndrorogö lala halöŵö, fangenanöi wehede. Fangelama moguna sibai ba wame'e fa'ata'u ba niha ba wamalua sambö sökhi. Lamane ba gamaedola zatua "Mangelama lela ba nifö" eluahania na lö sökhi gamuatada ba tola sifahatö manö khöda ba tola fatötöi, lö sitola manaha hewisa na manendre niha, andrö imane lela mangelama ia ba nifö, ida'i-da'i na inganga ena'ö lö i usu lelania.
Adulo fatiti
Moroi ba danö niha, no oya zitebai-tebai manö. Hada ba amonita wa'oya ba danö niha. Ba tenga fa'ate'ala da'ö, no sambua fama'anö dozi niha ena'ö lö te'ala ba oi sisökhi huku. Nifotöi fatötöisa oi manö so naha nia, mana na gadulo ba hele-hele ba oi fatiti, eluahania so wangera-ngera ba zisamösa niha wa ba wa'auri andre bagotaua zisambua ngambatö, zifatalifusö, sifahuwu, zi sambua banua, tola tesöndra manö watötöisa. andrö wa ba wanönö lala wa'auri böi tamane dödöda lö manö anendrea, börö me lö manö safönu wa'asiya'ia niha, heno maulu wangi'ila ba so manö zilö i'ila.
Hilihati
Hilihati ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2010.
Kecamatan Lahusa
Kecamatan Lahusa ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.03. So khönia 23 desa.
Tanö Niha
Tanö Niha ma zui Nias ba li Indonesia no sambua hulo ba Indonesia si so ba zinga nasi tanö ba gaekhula hulo Sumatra. Ba wetaro ba wamareta no tefurugö Danö Niha ba Provinsi Sumatra Utara. No sabölö ebua hulo andre moroi ba hulo-hulo bö'ö si so ba gaekhula hulo Sumatra.
No 5.121.3 km2 wa'ebolo hulo Tanö Niha. Arakhagö fefu nahia ba hulo andrö no adawa-dawa ba nahia fondrege zalaŵa irugi 800 m yaŵa dete nasi ya'ia nifotöi gui-gui ba lölömatua. Ba ginötö wanura töi hulo andrö me 2015 no 798.506 niha si toröi ba Danö Niha ba hulo si fasui, fao hulo tanö bö'ö simane ni fatunö moroi yaŵa.
Molo'ö fangaosa'ö tanö
Tanö Niha so ia ba gangolifa sanau sibai fefu hulo si so ba gaekhula Sumatra. Tebörögö moroi yaŵa ba hulo Simeulue, hulo Banyak, awena Tanö Niha, numalö mitou ba hulo Batu, Mentawai, Nasau ba hulo Enggano (faigi gambara danö tanö yaŵa).
Fefu ngawua hulo andre no mudadao yaŵa ba dete gola'ola dombua danö sebua, ya'ia da'ö ba gotaluara nifotöi lefe Sunda ba lefe Australia (faigi gambara danö si sa). Ifa'ese ia lefe Australia möi ba gambölö ba lefe Sunda ba gabera. Andrö wa ero röfi tefa'ese Danö Niha 52 mm tanö ba Sumatra. Börö wama'ese andre alua ndruru danö he side-ide ba he göi sabölö-bölö ero 100 fakhe tola töra ma ambö.
Famatörö
Ba ginötö wamatörö niha Belanda nifotöi Nias ha latötöi ba zi sambua hulo Tanö Niha, börö hulo Batu no tefaböbö ba Tapanuli ba Hinako tefaböbö ba Sumatra Barat. Ba hiza me döfi 1928 tefaböbö hulo Batu ba Hinako ba distrik Nias (nifotöi afdeeling ba Li Belanda). Famaböbö andre tetohugö me merdeka Indonesia, ba Nias tobali sambua kabupaten. So 132 hulo fefu sifao bakha ba gölana kabupaten Nias andrö.
Ba hiza ba mböröta ndröfi si dua ngahönö (2000) so nifotöi gerakan pemekaran, börö me fefu halöŵö wamareta, sikola, famozaga (ba li Indonesia perdangangan) btn. no oi tefa'u'u ba Gunungsitoli ba fefu niha si toröi fasui Gunungsitoli. Gerakan pemekaran andrö mofozu ia irege tefasafi Kabupaten Nias Selatan moroi ba Kabupaten Nias me döfi 2003. Lö ara aefa da'ö oi tehaogö kabupaten tanö bö'ö irege iada'a so 4 kabupaten ba sambua kabupaten kota ba Danö Niha.
Hada
Ba da'a numalö zanadrösa ba hada Nono Niha
Hada wangowalu
No fabö'ö-bö'ö hada wangowalu ba Danö Niha ba asese alua wa niha moroi ba zi sambua gölana, ambö la'ila waö-waö hada ba gölana tanö bö'ö. Si fagölö so ba hada wangowalu: si so ba huhuo, böwö, fame'e nono nihalö.
Si lö tola lö'ö so zi so ba huhuo ero so wangowalu ba Danö Niha. Ya'ia zi tobali niha ba gotalua zowatö ba si möi. Si manö göi mböwö. Lö tola lö'ö mu'erai mböwö ba ero wangowalu. So mböwö sebua, so mböwö sambö ebua, bahiza si to'ölönia gofu heza möi ita ba Danö Niha terongo wa oi egebua mböwö ba khöra. Töra-töra na ono nihalö andrö no alaŵa zekolania, ma zui ono zalaŵa/ono zokhö ia.
Ba aefa da'ö gofu heza möi ita ba Danö Niha so nifotöi wame'e nono nihalö. Heŵa'ae ba ginötö andre so ösa nono nihalö sangoroma'ö wa ohahau dödönia ba wangowalu, ba ginötö föna no to'ölö wa la'oroma'ö ira ono nihalö wa sabu tödö ira. Si lö tola lö'ö lalau me'e, börö me fe'e andrö no sambua tandra wangoroma'ö wa'omasira khö zatuara, wa lö omasi ira fabali.
Huuuuu... ina. Ha mbanua ndra'o khömi wa u'owai ami taŵa hörögu, lö irai manö ndra'odo föna.
Huuuuu ... ina. Hana wa ebua dödöu gana'a moroi khögu ba ina, tenga sinangea manörö otalua mbanua nonomö ba ina.
Huuuuu... inaaaaa. Sara gumi-gumi nukha lö ba nösi, sambua mani-mani lö ba danga, sara laeduru lö ba duru nonomö ba inaaaaa, alai na famaigi-igi zifasui, alai na fangehera zi so föna nonomö ba inaaaaa.
Ebua dödömi guli gana'a moroi khögu ba ina, hadia horögu sebua si'ai hadia liu si lö u'o'ö ba ina. Ha wa öfabali auri ba zingau nonomö ba inaaaaa, huuuuu...
Lala gofanöwa
Fakake gofanöŵa ba danö niha simane ba mbanua tanö bö'ö misa, so moto, hondra, kureta, beca, ba löhadöi nasa kureta api. Ba danö niha no so naha wa aturu göfa sihombo, ba simanö göi göfa nasi.
Tome nifosumange
Meno sa'ae tedou wa'arame niha ba hegöi fa'abaga fefu gödo-gödo wamareta ba Danö Niha, ba ndra samatörö si'oroi ba Jakarta no asese möi ira ba wamaigi hewisa wa'atedou lala wamatörö bada'ö. Hiza ba Danö Niha, no sa'ae baga naha wa'aturu göfa sihombo, irege lö taha-taha ba dome sitohare ba Danö Niha, simanö göi naha wolombase, oi no lahaogö sitobali fondrou'ö fa'asökhi Danö Niha. Ba wamatörö namada kafalo negara ma Presiden Jokowi andre, ba no asese möi ira ba wamaigi fa'asökhi ngawalö pariwisata ba Danö Niha, ba tanö bö'ö nia göi.
Ba zi hauga fakhe ba ginötö andre, ba no möi ba Danö Niha ndra menteri ba hiza na menteri dalam negeri ma na la'adogo-dogo'ö wanura ya'ia mendagri, amena sakali meluo da'ö, amada menteri Tito Karnavian. Ba menteri dalam negeri fatua lö amada Tito, lö irai möi ira ba Danö Niha. Hiza ba we'amöinia ba lafobaru hada ia, tandra wano irugi golayama nomo nono niha.
Solaya ba dete lowo
Surfing
Iraonogeba
Iraonogeba no töi mbanua ba Danö Niha:
Marafala
Marafala no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2012.
Tetehösi
Tetehösi no töi mbanua ba Danö Niha:
ma zui föfö döi mbanua:
__DISAMBIG__
Balubalu mbawa
Balubalu mbawa ma masker ya'ia da'ӧ fefu ngawalӧ ia ni'oguna'ӧ ba wobalugӧ mbawa. La'oguna'ӧ ia ena'ӧ lӧ igӧna niha dungӧ moroi ba nangi baero, gӧi ena'ӧ lӧ mofanӧ dungӧ; nifa'ohe sofӧkhӧ khӧ niha bӧ'ӧ.
= Lala wanasa balubalu mbawa moroi ba nukha = Ba mbӧrӧta te ombakha'ӧ dungӧ Gorona/Korona (Corona Virus) moroi ba mbanua Wuha (Sina) ba gangohorita ndrӧfi silalӧ, ba no walu wawa irugi iyada'e. Ba na ta faigi data moroi ba World Health Organization, angarahua zino gӧna tungӧ da'e ba zisagӧrӧ ulidanӧ ba no dua wulu a tӧlu zuta a dua ngaotu a fitu ngafulu a siwa ribu ӧnӧ ngaotu a walu ngafulu a tӧlu niha (23.279.283 Jiwa; data per 24 Agustus 2020), ba khӧda ba Indonesia ba no otu a lima wulu a lima ribu a ӧfa ngaotu a felendrua niha zi no gӧna (155.412 Jiwa). No oya lala latӧrӧ ira famareta ba wolawa awӧ ba wangalӧsi dungӧ da'e, ena'ӧ bӧi muzawili. Tӧra-tӧra ndra amada doto ba matiri si so fӧna ba wolawa tungӧ da'e. Hadia nilauda ya'ita niha mbanua ba wolawa dungӧ da'e? Ya'ia da'ӧ:
1) Mu asese'ӧ ba wanasa danga sifao zabu mato dua wulu dӧti (20 detik).
Tumöri, Gunungsitoli Barat
Tumöri ya'ia da'ö no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2001.
Balubalu mbawa
2) Bӧi babaya hӧrӧ, ikhu, ma bawa nalӧ musasai danga.
3) Balugӧ mbawa ba ikhu na mo'eha awӧ na bahӧ.
4) Murino gӧ irege asoso, tӧra-tӧra nagole awӧ gadulo.
5) Mufake mbalu-mbalu mbawa ba fandrӧndrӧu ofeta dua mete.
6) Fandrӧndrӧu bangai zo eha awö zi bahӧ
Fanasa Nukha Mbalu-balu mbawa
1) Ungu nukha mbalu-balu mbawa ba idanӧ saukhu-aukhu sifao riso ma sabu wanasa nukha.
2) Nano irugi fulu mӧni, mu da'i-da'i ba wanuzukhu.
3) Musasai ba nidanӧ sangele irugi aheta gotu-otu zabu.
4) Okӧli'ӧ ba zino ma ba darewe ma ba zaeta-saeta si gӧna sino.
5) Tarika mbalu-balu mbawa, fa'aukhu mu fa gӧlӧsi ba nukha.
6) Be ba nahia sohahau ba tola mufake zui.
Sitölubanua, Lahömi
Sitölubanua ya'ia da'ö no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2003.
Sisobaoho, Lahömi
Sisobaoho no sambua desa ba Kecamatan Lahömi, Kabupaten Nias Barat. Kodenia ba wamatörö Indonesia 12.25.01.2001.
Tetehösi, Idanögawo
Tetehösi ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2022.
Tumöri Balöhili
Tumöri Balöhili no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2002.
Fondraru
Fondraru, ya'ia da'ö fakake ni oguna'ö ba wanunu ma ba wa maga nagole badanö niha simane nagole mbawi,asu,gi'a,manu, Fondraru so dozi omo badanö niha, fondraru tehaogö moro ba zi'öli ma moroi ba kaowe la'a taröisi mbalönia lafodanga faoma eu fa'anau nia matonga mete ( 50 cm) ma molo'ö fa'anau so masi ira. fanofuda hadia fondraru andrö so wo gati nia? abölö na mufaigi baginötö da'a no oya wa'atedou wangi'ila tola manö so zabölö sokhi ba wangoguna'ö ya'ia baginötönia.
Fondraru ba mbanua bö'ö
Sate, nagole si no la i gide'ide'ö bala be'e ma lafa högö ba lewuo si no lahaogö la'atarösi mbalöfa'anau mato tölu ngafulu seti (30 cm). Amaehutara Fondaru te haogö moroi ba zi'öli ma moroi ba kaowe.
Sogae'adu
Sogae'adu no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2006.
Iraonogeba, Mandrehe Barat
Iraonogeba ya'ia da'ö no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2004.
Thailand
Thailand ya'ia da'ö no sambua negara ba Asia Tenggara si so ba gotalua Myanmar ba Thailand. Lala wamareta ni'o'ö ba Thailand lafotoi monarki-konstitusional, börö me so khönia samösa razo, ba hiza famatörö razo si lö tola lö'ö molo'ö nifotöi konstitusi, ya'ia da'ö sambua dokumen si tobali dane-dane fefu wamatörö ba zi sambua negara. Ibukotania ya'ia da'ö Bangkok. Sowanua khönia töra-töra niha Thai ba li resmi ni'oguna'ö li Thai göi. Ba negara andre ato niha si fao ba agama Budha.
Kecamatan Luahagundre Maniamölö
Kecamatan Luahagundre Maniamölö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.32. So khönia 10 desa.
Sisobandrao
Sisobandrao no töi mbanua ba Danö Niha:
Mazingö, Mandrehe Barat
Mazingö no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2011.
Tambilakha
Tulisan Rintisan
Tambilakha
Tambilakha ya'iada'ö mumu samakiko sinanö (hama) simanga bulu nohi ma zui bulu kelapa sawit. Spesies dambilakha soya tesindra ba Indonesia, ya'iada'ö Setothosea asigna, Setora nitens, Setothosea bisura, Darna deducta, faoma Darna trima. So göi spesies tanöbö'ö ba lö oya sibai ira, simane Thosea veanusa, Susica palida, ba Birthamula chara.
(Nibe'e bakha ba kotak) Kingdom : Animalia Subkingdom : Arthropoda Subphylum : Uniramia Kalasi : Insecta Family : Lepidoptera Genus : Limacodidae Spesies : Setora nitens Walker
Fogao
Lakhao Mbanio
Fogao ba danö niha, sambua wakake si so fefu dozi omo. Fogao so mbawa nia nifaböbözi'ö ba ziambu, la'arakhaini, ba so göi daoma-daoma moroi bageu. Ba bawa wogao latanö ba mbagi daoma-daoma wogao. Fogao, no sambua fanolo ba nono niha ba wangoguna'ö banio ni'a ma ni bali'ö fanikha sami ba simanö göi ni bali'ö ö gurifö. Ba banio nikhao no oya labali'ö tanömö gö.
Fofo Yawa Mba'e - Hikaya
Fehede so wofo yaŵa mba'e, sambua famatörö li ba niha sasese mangoroma'ö fa'apade nia ba gotalua niha sato. Börö da'ö, andrö wa lamane niha, böi tema o sipade he, börö so wofo yaŵa mba'e. Eluahania, ba wa'auri böi tema foroma'ö sibai hewisa wa'apade, fa'onekhe, fa'asiga, fa'akayo, fa'abölö ba tanö bö'önia si tola nasa so baniha bö'ö. Na so khöda sambua moroi banidunö-dunö da'ö, ha tobali ia moguna ba niha sato. Böi bali'ö fayaŵasa, böi möi famözi-mözi niha ba wehede, yamendrua na möi fangailasi niha, da'a zilö fao dödö niha sato, andrö wa aekhulania dania tola fatötöi. Na so zonekhe ba gotalua niha sowulo, ha ihaogö manö böi möi fangailasinia, börö tola manö onekhe ba zisambua lala, ba lö tatu hewisa ba lala tanö bö'ö. Sibagania, so baniha wangera-ngera wa so wofo yaŵa mba'e, he no maulu wa'abölö zisamösa niha, ba sonasa zabölö moroi khönia, he tenga bada'a so ia tola manö ba zifasui ya'ita.
Balefadorotuho
Balefadorotuho ya'ia da'ö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2014.
Fogao
Fogao Memböröta
Fagoa tenga ha ba danö niha, no göi tobali fakake ni oguna'ö niha ba mbanua tanö bö'ö. Fogao ba mbanua Semoa si so ba gotaluara Hawaii faoma Selandia Baru, Bada'ö no lasöndra fogao ni'oguna'öra moroi ba gara, nolahaogö simane fato, ba da'a göi hulö fagölö ira si so ba danö Indonesia, simane ba Sumatra, Jawa ba Bali.
Fofo Yawa Mba'e - Hikaya
Ba danö niha, oi la'ila fefu niha wehede da'a. Naso ba gotalua zombaso, imane, hadia zura da'a, da'ö dandrania wa iraono nasa ia, lö fakhamö irongo wehede simane da'a. Ba gangowuloa, gofu hezoso misa, ba ira satua asese labe'e mene-mene ba lafake wehede da'a, ena'ö fefu ndraono sibohou ebua, lö manendre ira ba wamalua fefu ni orudugö söndra. Ösi wehede da'a yaŵa ya'ia bawanguma'ö ba niha, wa sifaoma fabe'e ba li. Lö si ya'ia sibai, oi so wa'ambö-ambö zambua zamösana. Ba hiza börö wahasara dödö tola orudu zöndra ba möi fa'abölö ba wa'owulo ba zisambua angowuloa.
Fogao
Fogao India
Ba danö India, fogao no arakhagö otu amatonga fakhe. Ba baga sibai hulö zimane ba danö niha, so geu daoma-daoma ba so mbawa wogao. Si fabö'önia, na ba khöda fogao ha ba wogao banio, nahania tabe'e tou, simane ba India, ba geu daoma-daomania no so gamatohula naha mbanio nikhao sifakhai ba mboto wogao, baga sibai.
Fofo Yawa Mba'e - Hikaya
Kiasa
Fehede nisura da'a yaŵa tenga fohasa, hiza i sambua kiasa, ba wame'e gambara ba niha sifahuhuo ma si gamaretefö wa böi hulö ö fagölösi manö fefu niha, börö tawai ha ya'ita zangila sindruhunia ato niha danö bö'ö göi zangila ni'ilada da'ö. Ono mbanua ba danö niha, no to'ölö ba wolau amaedola ma ba li salio lamane kiasa, me da'ö lala ena'ö lö tetutu dödö niha samandrongo ngawua wehede zisamösa niha. Kiasa aröu fabö'ö moroi ba wohasa. Na fohasa, ya'ia da'ö fa asiliyaŵa, da'a langu wa'auri ba nituwuni niha. Solau fohasa ya'ira silö mangila wa so wofo yaŵa mba'e.
Fogao
Fogao Nifuta
Meno idugu ato niha sebua fangi'ila ba fa'atua-tua, faoga andre, lahaogö ia lafobawa garagazi soya ba labe'e ndrangania amena lafuta ba wogao bania. Da'a no göi baga sibai, na fogao ba danö niha tagogohe mbanua si no la boto faoma dua tanga, na da'a tambai danga wololohe banio, ba tanga sitambai zamuta ya'ia.
Fofo Yawa Mba'e - Hikaya
Hana wa ba'e
Ba'e no sambua ngawalö gaurifö si so ba hogu geu ba gatua.
Fogao
Fogao Fake Dinamo
Me no sa'ae idugu atua-tua niha gulidanö ba idugu aoha halöwö nibaya-baya niha. No so sa'ae iada'a wogao banio sabölö aoha, ya'ia wogai samake dinamo. Da'a moguna lafakhai ba lisitiri amena auri ia. Ba hiza no alio sa'ae ba wogao gofu ha wa'oya manö mbanio sedöna lakhao.
Fofo Yawa Mba'e - Hikaya
Hana wa ba'e
La'ila niha wa ba'e andre no alio manga'i önia na i'ila so gö ba da'ö, simane gae sasoso ba hogu gae. Lö ibe dödönia wa so göi gaurifö bö'ö salaŵa moroi khönia. Börö da'ö lö idöna-döna me tohare wofo si hombo moroi yaŵa, idou ba i'oloi'ö gae andrö moroi khö mba'e.
Fogao
Fogao Nibe'e Osö-Ose ba Geu
Lö aetu aka niha, idugu la'alui hadia zaoha khöra. Fogao moroi ba gosö-osö ni osö ba geu. Balö wafa sebolo ma'ifu, la osö gosö-osö khönia, nano lafaigi tobönö amena la tandraigö. Lala wamake fogao da'a. Fogao si no la'osö gosö-osö misa khönia, lagogohe ba danga takera, ba banio si no lasulo, la dekha ba gosö-osö ba wafa da'ö, ba notola la khao mbanio sa'ae khönia.
Fofo Yawa Mba'e - Hikaya
Hana wa ba'e
Tehalö zalua andre tobali sambua famahaö, ena'ö si faoma fabe ba li niha, böi so watötöisa ba gotalua zi fahuwu, si fatalifusö, bakha ba gangowuloa ba ba naha wahasara dödö tanöbö'ö.
Mangelama
Nifalua zangila waso wofo yaŵa mba'e, ya'ia da'ö so khönia wangelama. Fangelama sambua lala wa'auri sisökhi irege lö fa'asala he ba wehede, he ba gamuata. Na ba'e i'ila waso wofo yaŵania, ba izago ia, mangelama ia, irege lö ahöwö ia önia gae soso ba hogu. Ba hiza börö me ambö i'ila ba no so khönia wa'arugi börö me tohare wofo sedöna mamadöna önia. Na irasoi wa da'ö sambua fetaro wa ya'ia ha sanema fa'omasi zokhö gae, lö ibe'e badödönia waya'osa, ibe'e ba niha tanö bö'ö ngawalö hadia ia zitola, me fefu oi so lala nia. Mangelama möi fanga'azökhi niha irege irasoi wa tenga ha ya'ia zitola, niha bö'ö göi tola lafalua zimane nifaluania.
lela ba nifö
Fangelama ba danö niha, no sambua lala wa'auri dozi niha. Mangelama sambua lala ba zago boto, wo zago ngambatö, wo zago halöŵö, wo zago fehede. Fangelama moguna sibai ba wame'e fa'ata'u ba niha ba wamalua sambö sökhi. Mangelama lela ba nifö eluahania, sifahatö manö ba tola fatötöi, lö sitola manaha hewisa na manendre niha, andrö imane lela mangelama ia ba nifö, ida'i-da'i na inganga ena'ö lö i usu lelania.
Ombölata
Ombölata ya'ia da'ö no töi mbanua ba Danö Niha:
Föfö döi mbanua:
Orahili Tumöri
Orahili Tumöri no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2003.
Gada
Gada no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2004.
Sisobandrao, Mandrehe Barat
Sisobandrao no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2010.
Fondrakö ba Gunungsitoli
Fondrakö ba Danö Niha, si tobali goi-goi si no lafaehagö ira satua mbanua meföna si tobali gohe-gohe ndraono si bohou ebua irugi ba ginötö ma'ökhö. Fondrakö ba Danö Niha nisura ba zura andre ya'ia da'ö fondrakö ba Gunungsitoli, ma si no irai so ba mbanua ba mafi wetaro ba Gunungsitoli simane da'a tou. Fatua lö latuhogö wanura ya'ia, ba moguna te ombakha'ö wa, ösi zura andre, tehalö moroi ba zi sambua mbuku nifazökhi ya'ira ira amada si no mame'e fa'abölöra, inötöra, bua wangera-ngera, ba ngawalö ziso khöra ba wanga'azökhi turia sisökhi sitola la baso niha sato. Hiza, no göi lafaehagö ba wamareta Kota Gunungsitoli, irege ba wa'aso mbuku da'ö, ba nga'örö moroi föna ba so zisambua fehede moroi khö namada wali kota Gunungsitoli, ya'ia da'ö, amada sotöi Ir. Lakhömizaro Zebua ba ifatohu fehede famasou moroi khö namada sosalahini Lembaga Budaya Nias. Fondrakö Tölamaera, Fondrakö Sihene'asi, Fondrakö Onodohulu, Fondrakö Talunidanoi, Fondrakö Laraga, Fondrakö Banio Ni'owuluwulu, Fondrakö Hilidora'a, Fondrakö Heleduna. Fondrakö nifaehagö da'ö yaŵa, tesöndra ba Gunungsitoli, fetaro; Kecamatan Gunungsitoli, Gunungsitoli Idanoi, Gunungsitoli Selatan, Gunungsitoli Barat, Gunungsitoli Alo‟oa, ba Gunungsitoli Utara, ba hiza fefu nösi wondrakö andrö, oya ni fa'ema ba ngawua wehede, irege so manö wa'atebulö moroi ba zino lahonogöi ira amada salaŵa mbanua meföna. Heŵa'ae ba ginötö iada'a no ato zitekaoni ba wangodödögö fanura waö-waönia soguna ba ndraono nafuri, sitobali gohe-gohe ba wamalua fa'auri ba gotalua mbanua ba Danö Niha.
Fondrakö soguna ba niha ba Danö Niha, no sambua goi-goi soguna ba wa'auri niha ba he me inötö si no numalö, iada'a, ba simanö göi ba zi so föna, irege Ono Niha no sambua soi ba gulidanö si no mame'e tödö ba ngawalö gondröita zatua. Ba na la sawö, ba so zigöna khöra ma göna ira lakhalakha. Ba da'ö oroma hewisa wa'abölö wondrakö si no la'osara'ö ma si no larakö ira satua meföna. Ono mbanua, no labe'e ba dödöra ngawalö lala ni'ohalöŵögöigö ba wamalua gofu hada'ia sifakhai ba hada, börö na so zanawö ya'ia, ba alua khöra zi no larakö ira satua, ma lamane: i'ila hörö ba i babaya tanga, simane:
Ba Danö Niha, fondrakö so zilö'ö-lö'ö guna nia ya'ia da'ö simane nisura ba da'a mitou:
Fo'adu
Ba högö zura andre, ya'ia da'ö fo faoma adu. Bada'a böröŵa wehedenia, adu. Na la osamuzaigö wanguma'ö ya'ia, fo adu, na ba li Indonesia tola laŵa'ö ia; perpatungan ma eluahania, hewisa niha ba wangi'ila adu andrö ba hewisa lala wasumangeta khönia. Ba hiza, no möi famanöi fangi'ila ba nono mbanua, moroi ba wehede adu andre si no lafarisayoi ba wame'e fasumangeta (pujian) ba hiza Ono Niha na so zisökhi ba asese laŵa'ö ia moadu so eluaha : baga, sökhi. No sambua da'a dane-dane ba wondrakö ya'ia da'ö fo'adu
Fa'ölö-ölö Hao-hao
Fa'ölö-ölö hao-hao, hulö fakaole ma'ifu lelada wanötöi ya'ia ba hiza fa'ölö-ölö hao-hao, sambua bagia ba wondrakö sitobali fama'anö fa'auri ena'ö sokhönia wa'abe'e dödö ba ngawalö nibaya-bayania ba gotalua mbanua.
Fobarahao
Fobarahao ya'ia da'ö famöfögö hezo wetaro nono mbanua, ba zisambua öri ma banua, lala nitörö ya'ia da'ö laföfögö i'otaria mbanua sebua ofeta mbanua side-ide, ba tenga ha da'ö, ofeta ba wongambatösa, sifaudu ba nga'ötö moroi yaŵa ba hegöi sitengabö'ö sifatalifusö sahatö bangai.
Böwö masi-masi
Fondrakö ba Gunungsitoli so 8 ngawua, molo'ö si no irai so ba mbanua ba mafi wetaro ba Kota Gunungsitoli, ya'ia da'ö:
Fondrakö Tölamaera
Fondrakö Tölamaera sambua fondrakö si no irai tefalua ba ngenoli hada ba Gunungsitoli. Hiza hada da'a ba alua ba gotalua nono mbanua nifa'ema faomi li, ni dunö-dunö zatua ba khö ndraononia, me ba ginötö da'ö, lönasa ato zangowuloi ngawalö zalua moroi ba ni sura, ha manö göi nifa'ema ba nidunö-dunö na ambö atö wotöngöni ngawalö huo-huo hada andrö, ba tetalu'i ba toröi furi wangi'ila. Ba Gunungsitoli, si no irai alua nifotöi Fondrakö Tölamaera so wenaeta wa'auri niha ba gangolifa hada si no la honogöi simane ba da'a mitou:
Fasekhe nono zalaŵa
Soroi tou, ma laŵa'ö umönö simöi falemba khöra, möi ira mangandrö li, ba wanöndra sambua fehede ha wa'ebua la'andrö sitobali böwö ba wamalua fa'omuso dödö ba wamakhai fa'asitengabö'ösa, ba hiza ba ginötö da'a, ba tefalua fame'e ono nihalö. Ba halöŵö da'a, ni'ohe ndra alawe dome ma fetahö ndra ina moroi ba ndra matua, ya'ia da'ö ;
Folau bawi
Folau bawi ya'ia da'ö inötö si sökhi ba wolohe bawi hada. Si to'ölönia sara ngaluo ma sahari fatua lö alua walöŵa. Nifalua ba wolau bawi ya'ia da'ö ;
Onönöta ba wolau bawi, ni henagö dome, ya'ia da'ö ;
Falöŵa
Ba wa'alua walöŵa andrö, ba so zi lö tola lö'ö la henagö ya'ira tome sangai niha, ya'ia da'ö :
Sifakhai ba wa'amate
Ba hada wondrakö Töla maera, fa'amate no sambua nifaogö ba goi-goi hada simane;
Baginötö da'ö ono alawe si no lahalö, la'ohe mbawi si no la tatugöi sifaudu ba wanika era-era mböwö, na amania so'ono ya'ia atö zimate, ba ömönia fa'ebua önö alisi / sazilo (6 alisi), ba na inania so'ono atö, ba i'ohe gömönia fa'ebua öfa ( 4 alisi )
Si fakhai ba wamasindro omo
Ba Danö Niha, no oya ngawalö lala hada nitörö, tenga ha ba wa'omuso dödö, ba tenga ha ba wa'abu dödö. Hulö zimane ba famasindro omo. Ba Gunungsitoli ba no so zi no la'osara'ö lala halöŵö na so zamasindro omo, simane;
Ömö khö duka, tambai zimbi, sara waha, uwu galakhaö, ösi mbawi dua figa, olöwöta, fanefe idanö 10 rufia firö, ba hiza tuka mame'e löfö nomo
Fanu'a bawi
Ba Gunungsitoli, ba wondrakö Tölamaera fanu'a bawi lawa'ö ia afore sitölu ya'ia da'ö; Afore mböwö, ni oguna'ö ba wangerai fa'ebua mbawi soguna ba mböwö Afore horö, ni'oguna'ö na so zanawö ngawalö zi no la tatugöi Afore wa'amate, fangerai wa'ebua mbawi na so wa'amate. Banua sangoguna'ö fondrakö Tölamaera, ya'ia da'ö; 1. Desa Onowaembo 2. Desa Ombölata 3. Desa Lewuöguru Idanoi 4. Desa Awa'ai 5. Desa Fadoro 6. Desa Hilihambaŵa
Fondrakö Sihene'asi
Simane si no la'ila niha ba Danö Niha wa Sirao mo'ono ia Daeli, sasese laŵa'ö khönia Daeli Sanau Talinga/Daeli ba Gambölölangi samösa mböröta Nono Niha ba Danö Niha nidada ba Gunungsitoli Idanoi. Ba nga'ötönia si felewitu, Ono Daeli sotöi Gea so dasiŵa nononia (9), daŵalu (8) ndramatua ba samösa (1) ndra'alawe. Fa'aurira no mozikhö sibai, ya'ira toröi mbanua Tölamaera, so wölö-ölö wohalöŵö ba danö, ba sialu. Ba no mozikhö sibai wa'aurira ba da'ö. Simane naso gahuluara, ba tebai manö latatawi fatua lö si tohare fa zamösa si lö hadöi ba da'ö. Ba tema samusa ma'ökhö, so gahuluara ya'ia da'ö la handro nago safusi, hiza ba ginötö da'ö alua deu sabölö-bölö sibai irege molu nidanö Idanoi, hiza darua nono Gea sotöi Garilawö ba Ŵeŵesesolo no tetu'u'u ba zitambai nidanö tebai la'ötö me molö sebua sibai. Ba no ara sibai labaloi ba lö fa'alö molö andrö, irege latatawi manö gahuluara no mege ba labe'e yaŵa dana göra, ba mahemolu mbanua ba lafatenge ba zitambai nidanö andrö ba wame'e urakhara moroi ba nago safusi, ba no da'ö mbörö wa'udusa ba nono Gea, la saŵa mbanua bö'ö. Ba da'a tou so wetaro nono Gea ma waö-waöra;
Tandrösa Fondrakö Sihene'asi
Simane fondrake tanö bö'ö si so ba Danö Niha, ba no oi so dandrösania hana wa la osara'ö dödö ba wamalua balö huku da'ö. So dombua dane-dane wamalua fondrakö Sihene'asi;
Banua sifao ba nöri Fondrakö Sihene'asi (Öri faoma desa) ya'ia da'ö simane bada'a tou :
Desa sifao ba Fondrakö Sihene'asi
Moroi ba Kecamatan Gunungsitoli-Idanoi
Sifakhai ba wangowalu
So dombua lala nitörö ba wama'e laeduru ba wondrakö Sihene'asi ya'ia da'ö
Fondrakö Heleduna
Fefu nisura yaŵa ba da'a no sambua turia sisökhi ba ndraono sibohou ebua, si no oya wa'awuwu ba wangi'ila goi-goi hada ba khöda. Böi ua hada, Li Niha manö ba no hulö zambö lela wanötöi ya'ia, ato zilö mangila hezo la'oguna'ö wehede simane : ya'ugö, ndra'ugö no faruka fakhöyö.
Umbu
<References/>
Timor Leste
Timor Leste no sambua negara si so tanö ba gatumbukha hulo Timor, sambua hulo ba Indonesia Timur. Ngaotu fakhe so ia barö mbawa Portugal irege merdeka ia 1975. Bahiza ha ŵalu waŵa me no merdeka ia, no ihalö faso ia Indonesia me 1976 tobali Provinsi Timor Timur. Heŵa'ae simanö lö aetu wolaŵa ndra niha Timor Leste. Götö we'asora barö mbawa Indonesia, moroi 1976 irege 1999 fa'ato niha simate börö wolaŵa 100.00 irugi 250.000 niha. Ibukotania tefataro ba Dili. Li resmi ba Timor Timur ya'ia da'ö li Tetun faoma Portugis, heŵa'ae li ni'oguna'ö ba wohalöŵö li Inggris ba li Indonesia. Sabölö oya zowanua khönia molo'ö agama Katolik.
Hondra
Hondra ya'ia da'ö fakake gofanöwa zoguna ba wofanö. Hondra me inötö me föna, fefu samake gigi. Hondra tebai mofanö na lö hadöi fanikha. Fanikhania nifo'ösi ba galo wanikha Pertamina, so bada'ö premium, pertalite, ba pertamax.
Töi hondra
Hondra, no oya ngawalö nia, so hondra sebua ba so göi hondra side-ide. Sebua ya'ia simane hondra CB mere Honda. So GL Pro mere Honda, so GL Max mere Honda, so Astrea, so Grand Legenda, so VIT, so Kharisma, so F1 mere Yamaha, ba wa'oya nasa danö bö'ö, yamendrua sa'ae iada'a, no oya si'ai zilö mamake gigi, simane beat mere Honda, so göi simane Vespa ba tanö bö'ö nasa.
Mere hondra
So mere Honda, Suzuki, Yamaha, Dukati, KTM, Aprilia, Ferari, ba tanö bö'önia, Ba danö Indonesia, so göi zino laröi niha simane Bajaj moroi ba India si so ba Indonesia, lö ara ba taya manö ia.
Kecamatan Maniamölö
Kecamatan Maniamölö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.10. So khönia 14 desa.
Lölömoyo Tuhemberua
Lölömoyo Tuhemberua no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2005.
Ombölata, Lahewa
Ombölata no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2015.
Huge huge
Huge huge, töi sambua bagia ba mbua geu ma bua zinanö, huge huge fetaro ma so'ia ba gotalua mbua faoma daha,na lateu mbua da'ö huge huge fao bambua, huge huge bali indonesia tangkai.duma duma nia Huge huge ndruria, huge huge lada, huge huge maga batanö'ö nia.
Afia
Afia no tola töi geu ba Danö Niha:
ma töi desa ba Danö Niha:
ma zui föfö döi desa:
__DISAMBIG__
Hilinakhe
Hilinakhe no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2007.
Onozikhö
Onozikhö ya'ia da'ö no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2008.
Hulo Hinako
Böröta niha
Soŵanua ba Hinako arakhagö fefu Ono Niha. Heŵa'ae simanö molo'ö wanutunö niha Hinako, furugö niha Hinako no tohare moroi ba Sulawesi. Ba hiza irugi iada'a lö famareso antropologi ma zui linguistik samaduhu'ö nidunö-dunö andre.
Tiongkok
Tiongkok (Li Tiongkok, 中国 ma ba Li Pinyin, Zhōngguó, ba hiza ba Li Inggris laŵaö manö China) ma töi resminia Republik Rakyat Tiongkok (Li Tiongkok, 中华人民共和国 ba Li Pinyin, Zhōnghuá Rénmín Gònghéguó) no sambua negara sebua sibai ba Asia Timur. Fa'oya niha sowanua khönia töra 1,4 miliar, börö da'ö negara fondrege oya niha mbanuania ba gulidanö. Ibu kotania Beijing heŵa'ae kota fondrege ebua Shanghai. Negara Republik Rakyat Tiongkok (RRT) tefasindro me 1949 ba gangahorita Wasuwöta Fatalifusöta Tiongkok ba i'otarai da'ö so barö mbawa sambua partai nifotöi Partai Komunis Tiongkok. Heŵa'ae RRT resmi sambua negara komunis, lala wama'anö ekonominia tenga sa molo'ö goi-goi komunis. I'otarai 1980a arakhagö fefu ekonomi RRT no tobali swasta.
Tiongkok ma China?
Ba Li Inggris la'oguna'ö döi China, ba hiza börö me fehede Cina asese te'oguna'ö ba Indonesia ba wolaŵa ndra talifusö moroi ba soi Tionghoa (nifotöi fehede diskriminatif), andrö wa ibe'e goi-goi famatörö Indonesia me 2014 wa fehede Tiongkok ni'oguna'ö (faigi göi zura Tionghoa) ba tenga China ma niha Cina sa'ae (faigi Keputusan Presiden Republik Indonesia nomoro 12 ndröfi 2014 sombatogö Surat Edaran Presidium Kabinet Ampera nomoro SE-06/PRES.KAB/6/1967 sanandrösa döi Republik Rakyat China. I'otarai iada'a fanötöinia tobali Republik Rakyat Tiongkok).
Ba wolo'ö angetula andre, Wikipedia Indonesia mangoguna'ö döi Tiongkok tenga China, ba da'ö göi ni'o'ö ba Wikipedia Li Niha.
Afia, Lahewa
Afia no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2016.
Mo'awö
Mo'awö no töi mbanua ba Danö Niha:
Banua niha Keriso
Ba li Indonesia te'gouna'ö göi wehede umat ma jemaat nihalö moroi ba li Arab si fagölö eluaha ba wehede ἐκκλησία ba li Yunani. Bahiza asese alua wa umat ma jemaat la'oguna'ö ba wanötöi niha Keriso ero zamösana, eluahania ndroto-ndroto gereja sauri, ba la'oguna'ö gereja ba wanötöi institusi ma zui ba wanötöi omo Lowalangi nifazökhi moroi ba gara ba semen.
Bakha ba Gereja Katolik, na lasura ia faoma hurufo side-ide simane gereja, eluahania omo Lowalangi. Ba na lasura ia faoma hurufo sebua simane Gereja, eluahania institusi ma angowuloa niha samati simane Gereja Keuskupan Sibolga, Gereja Katolik Indonesia. Ba gotalua ndra niha Katolik ba Danö Niha no to'ölö la'oguna'ö wehede gereja manö, lö la'oguna'ö wehede banua niha Keriso.
Baero da'ö so nasa geluaha bö'ö wehede banua ba Zura Ni'amoni'ö ni'ali Sundermann, ya'ia da'ö simane banua Lowalangi (amatöröŵa Lowalangi na ba liturgi Katolik ba Danö Niha). Bahiza lö irai so wamatörö samösa razo ba Danö Niha, andrö wa ambö ta'ila nifotöi kerajaan ba li Indonesia, ya'ia da'ö fefu mbanua si so barö wamatörö samösa razo. Börö da'ö i'oguna'ö manö Sundermann wehede banua ba wo'ali fehede kerajaan ba li Niha (banua Lowalangi).
Bahiza ambö fagöna wo'ali simane. Duma-dumania na tamane banua Roma, ba si so fönada ba no sambua banua (kota Roma) ba tenga kerajaan Roma, samatörö fefu danö i'otarai Eropa irugi Palestina ba ginötö Yesu. Ba zimane abölö faudu te'oguna'ö wehede amatöröŵa tenga banua.
Ni'owuru
Ni'owuru, ya'ia da'ö töi gö ma töi ndriwo ba danö niha ni haogö moroi ba nagole mbawi ni asioini, ni'owuru ö ma diwo sotöi, ni'owuru diwo ni a'asogö sokhö omo naso domenia, irege ni'owuru andre tobali gö ia soguna ba wamalua hada (adat) ba danö niha.
Lala wangehaogö
Ba wangehaogö Ni'owuru so ngenoli nifalua, ya'ia da'ö:
Umbu
Kategori:Ö
Bata
Bata no töi sambua perusahaan moroi ba Swiss samazöki ba samawa ngawalö mbadagahe. Tuhe gödonia so ba Lausanne. Badagahe Bata oi la'ila niha me no ara tehöngö ia ba Indonesia.